Juhendi mitteametlik ja informatiivne tõlge. Eestikeelne vorm ei ole mõeldud täitmiseks. Programmi rakendamisel lähtutakse inglisekeelsest juhendist ja selle lisadest (Guidelines for the 1st Call for proposals)

LISA 8

<Täidetakse organisatsiooni ametlikul kirjablanketil>

<Teatise peavad täitma kõik projektis osalevad partnerorganisatsioonid, k.a taotleja>

Hallil taustal päises olevad read pärast täitmist kustutada!

## PartnerLUSKINNITUS

|  |  |
| --- | --- |
| **Projekti nimetus** |  |
| **Partnerina rahastamist taotleva juriidilise isiku nimi originaal- ja inglise keeles** |  |
|  |

Partnerlus on kahe või enama organisatsiooni vaheline sisuline suhe, millega kaasneb ühine vastutus Eesti-Vene piiriülese koostöö programmi (edaspidi „programm”) korraldusasutuse rahastatava projekti elluviimisel.

Käesoleva partnerluskinnituse allkirjastamisega väljendab eespool nimetatud juriidiline isik, kes taotleb partnerina programmist rahastamist (edaspidi „organisatsioon”), nõusolekut allpool kirjeldatud hea partnerlustava põhimõtetega ja kinnitab järgmist:

1. Meie organisatsioon ei ole üheski hankemenetlusest kõrvalejätmist tingivas olukorras, mis on loetletud finantsmääruse artikli 106 lõikes 1 ja artiklis 107 (saadaval järgmisel veebiaadressil: <http://eur-lex.europa.eu/LexUriServ/LexUriServ.do?uri=OJ:L:2012:298:0001:0096:en:PDF>).
2. Meie organisatsioon on lugenud projektitaotlust ja mõistnud enda rolli projektis enne projektitaotluse esitamist korraldusasutusele.
3. Meie organisatsioon on tutvunud programmiga ja lugenud toetuslepingut ning me mõistame toetuse andmise korral meile tekkivaid lepingulisi kohustusi ja nõustume nendega. Anname taotlejale[[1]](#footnote-1) volituse korraldusasutusega lepingu sõlmimiseks ja meie esindamiseks projekti elluviimisega seotud suhtluses korraldusasutusega.
4. Meie organisatsioonil on meile määratud tegevuste elluviimiseks piisavalt personali ja haldussuutlikkust. Kui projektitaotluses on ette nähtud partneri kaasrahastamine, kinnitab meie organisatsioon, et me suudame tagada projekti tegevuste elluviimiseks piisava likviidsuse. Täpsemalt suudab meie organisatsioon tagada projekti tegevuste rahastamiseks piisava likviidsuse kuni lõppmakse laekumiseni.
5. Meie organisatsiooni tegevused projekti raames on kooskõlas ühenduse ja siseriiklike õigusaktide ja poliitikatega ning programmi eeskirjadega.
6. Oleme teadlikud, et meie ja taotleja vahelise partnerluslepingu allkirjastamine on taotleja ja korraldusasutuse vahel toetuslepingu sõlmimise eeltingimus, ning me sõlmime taotlejaga nimetatud lepingu, milles sätestatakse meie kohustused projektis, ettenähtud aja jooksul.
7. Oleme teadlikud taotleja / juhtiva toetusesaaja kohustusest meie organisatsiooni ja teiste partneritega regulaarselt konsulteerida ning hoida meid täielikult kursis projekti edenemisega.
8. Oleme taotlejaga / juhtiva toetusesaaga kokku leppinud, et ta annab projekti ladusa elluviimise, sh aruandluse, tagamiseks meile eMS keskkonna kasutamise õigused.
9. Oleme teadlikud, et ettepanekud projektis oluliste muudatuste tegemiseks tuleb enne korraldusasutusele esitamist partnerite vahel kokku leppida. Kokkuleppe mittesaavutamise korral peab taotleja / juhtiv toetusesaaja seda selgelt märkima, kui ta esitab muudatused korraldusasutusele heakskiitmiseks.
10. Meie organisatsioon annab avalikkusele teavet projekti elluviimiseks programmist saadud rahastuse kohta vastavalt ELi välistegevuse teabeedastuse ja nähtavuse suunistele (leitav veebiaadressil <http://ec.europa.eu/europeaid/work/visibility/index_en.htm>) ja Vene Föderatsiooni majandusarengu ministeeriumi poolt välja töötatud suunistele, et tagada Venemaa panuse piisav nähtavus programmis.
11. Toetusesaaja ja partnerid kaasrahastavad projekti oma vahenditest või muudest allikatest peale Euroopa Liidu eelarve.
12. Meie organisatsioon võtab vastutuse juhul, kui seoses meie deklareeritud kuluga ilmneb mis tahes õigusnormide rikkumine, ning maksab korraldusasutusele tagasi kõik valesti makstud summad.
13. Meie organisatsioon tagab kõigi projektiga seotud dokumentide kättesaadavuse vastavalt dokumentide kättesaadavust käsitlevatele programmi nõuetele.
14. Projekti tegevuste puhul puudub täielikult või osaliselt konkurents riigiabiga seotud tähenduses.
15. Meie organisatsiooni projektile eraldatud eelarve on orienteeruvalt <...> eurot. Kui nimetatud projekti otsustatakse programmist rahastada, kinnitame käesolevaga, et osaleme projektis ning panustame partneri kaasrahastusena projekti eelarvesse kokku vähemalt <...> eurot. Projekti kogukulu muutumise korral sõlmivad partnerid omavahel kokkuleppe selle katmise kohta, võttes arvesse vajadust tagada nõutava minimaalse kogupanuse alammäära (protsentides).

*Märgistada vajaduse korral:*

* Meie organisatsioonil ei ole õigust mis tahes vormis käibemaksu tagastamisele ja seetõttu esitatakse kõik projektiga seotud kulud koos käibemaksuga.

Olen tutvunud ja nõustun korraldusasutusele esitatud projektitaotluse sisuga. Kohustun järgima eespool loetletud hea partnerlustava põhimõtteid.

|  |  |
| --- | --- |
| **Allkirjastaja nimi ja ametikoht** |  |
| **Asukoht** |  |
| **Allkirjastamise kuupäev** |  |
| **Allkiri ja pitser** |  |

1. Vastavalt Euroopa naabruspoliitika rahastamisvahendi rakenduseeskirjadele nimetatakse asutust, kes kirjutab alla korraldusasutusega sõlmitavale toetuslepingule ning võtab korraldusasutuse ees endale täieliku õigusliku ja rahalise vastutuse projekti elluviimise eest, juhtivaks toetusesaajaks. Kuni toetuslepingu sõlmimiseni nimetatakse taotluse esitanud asutust taotlejaks. [↑](#footnote-ref-1)